У паляванні ўдзельнічала 16 чалавек, у ліку якіх егеры, леснікі, спецыялісты лясной аховы Целяханскага лясгаса, запрашаліся паўдзельнічаць і мясцовыя паляўнічыя. Напачатку палявання, як дзяліўся ўражаннямі паляўніцтвазнаўца Расціслаў Малайчук, калі пачалі зафлажваць участак, дзе знаходзілася зграя драпежнікаў, ваўкі пачулі нядобрае і зышлі з той мясціны. Тады ляснік Дабраслаўскага лясніцтва Мікалай Наумовіч прапанаваў перайсці да забалочанай мясціны, дзе па яго назіранням, ваўкі маглі залегчы. Хутка каманда паляўнічых перадыслацыравалася, зафлажыла выхад з балотнага масіву і егер зрабіў адзін выстрал з другога боку, каб спужнуць зграю і накіраваць яе на паляўнічых. Ідэя аказалася ўдалай, і за 38 хвілін паляўнічыя палажылі пяць ваўкоў: два дарослыя ваўкі і тры дарослыя ваўчыцы. Адзін воўк-пераярак здолеў уцячы.